Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: többször módosított 58/1991. (IV. 13.) Korm. rendelet előírásai tartalmazzák.
Paragraph Index: 211

1999. december 22. napján kelt 1.Bkf.367/1999/2. szám alatti végzésével az elsőfokú bíróság végzését helybenhagyta. A legfőbb ügyész az indítványában hivatkozott arra, hogy az ügyészi tapasztalatok szerint, az 1. pont alatti ügy kivételével, minden esetben az eljárás folytatásának helye szerint illetékes bíróságok hosszabbították meg a javítóintézetben fogvatartott fiatalkorú gyanúsítottak előzetes letartóztatását. A legfőbb ügyésznek a jogegységi eljárást kezdeményező indítványából kitűnő és a jogegységi tanács ülésén is kifejtett álláspontja szerint a Csongrád Megyei Bíróságnak az 1. pont alatt ismertetett Bk.247/1998/2. és a Bkf.315/1998/1. szám alatti végzéseiben elfoglalt álláspontja a javítóintézetben végrehajtott előzetes letartóztatás meghosszabbítására vonatkozó illetékességi kérdésben téves jogértelmezésen alapul. A jogegységi tanács — az egységes ítélkezési gyakorlat biztosítása érdekében — a jogegységi határozat meghozatalát szükségesnek tartotta. A Be. 379/A. §-ának (1) bekezdése szerint az előzetes letartóztatás, illetőleg az ideiglenes kényszergyógykezelés elrendelése iránt az ügyész tesz indítványt a gyanúsított fogvatartásának helye szerint illetékes bíróságnak. A megyei bíróság elnöke ezekre az eljárásokra — a megyei főügyész javaslatára — más helyi bíróság illetékességét is megállapíthatja. Az előzetes letartóztatás elrendelésénél szükségszerűen gyors eljárásra, szoros határidőkön belüli intézkedésre van szükség, ezért rendelkezett úgy a törvény, hogy speciális illetékességi okot állapított meg, és a gyanúsított fogvatartásának helye szerinti illetékességről rendelkezett. Az előzetes letartóztatás meghosszabbítását szabályozó Be. 379/A. §-ának (4) bekezdése, illetőleg a Be. 95. §-ának

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes